Hy lei ons nie net om regverdiger te lewe en minder verkeerde dinge te doen nie, Hy lei ons ook so dat ons innerlik van die sonde afskei.
Kom ek sȇ dit 'n bietjie anders: Hy verander ons hart en ons gewete so dat ons handewerk ook meer bekwaam is om die koninkryk van God te bou.
Wat gebeur met 'n mens wat elke dag lewe met die vaste besef van hierdie troos dat die Drie-Enige God hom beskerm en bewaar?
En Ek sal die Vader bid, en Hy sal julle 'n ander Trooster gee om by julle te bly tot in ewigheid: (Johannes 14:16 AFR53)
...maar die Trooster, die Heilige Gees, wat die Vader in my Naam sal stuur, Hy sal julle alles leer en sal julle herinner aan alles wat Ek vir julle gesȇ het. (Johannes 14:26 AFR53)
Deur sy getuienis, sy krag en sy inwoning in ons maak die Heilige Gees ons bereid en gewillig om aanhoudend teen die sonde te stry - maar dit vereis van ons 'n volle oorgawe en bereidheid om God te wil dien en gehoorsaam!